เอาแล้ว! 3 ประกันรายใหญ่ ระงับซื้อขาย-ไถ่ถอนหน่วยลงทุนกองอสังหาฯอังกฤษ
เอาแล้ว! 3 ประกันรายใหญ่ ระงับซื้อขาย-ไถ่ถอนหน่วยลงทุนกองอสังหาฯอังกฤษ
6 ก.ค. 2559

ผู้สื่อข่าวรายงานว่า บริษัทประกันรายใหญ่ 3 แห่งของอังกฤษ ซึ่งได้แก่ สแตนดาร์ด ไลฟ์, อวีว่า อินเวสเตอร์ส และเอ็มแอนด์จี อินเวสต์เมนท์ ได้ระงับการซื้อขายและการไถ่ถอนหน่วยลงทุนในกองทุนอสังหาริมทรัพย์สหราชอาณาจักรของทางบริษัท เพื่อป้องกันไม่ให้นักลงทุนไถ่ถอนสินทรัพย์ เนื่องจากทางบริษัทมีเงินสดไม่เพียงพอที่จะจ่ายคืนให้กับนักลงทุนได้ในทันที
ทั้งนี้ บริษัททั้ง 3 แห่งได้ระงับการซื้อขายและการไถ่ถอนหน่วยลงทุนจากกองทุนของทางบริษัท คิดเป็นวงเงินรวมกันทั้งสิ้น 9.1 พันล้านปอนด์ (1.2 หมื่นล้านดอลลาร์) หลังจากที่สหราชอาณาจักรลงประชามติแยกตัวออกจากสหภาพยุโรป (Brexit)
แม้ว่าทั้ง 3 บริษัทระบุว่า การตัดสินใจดังกล่าวเป็นการป้องกันผลประโยชน์ของนักลงทุนที่อาจจะได้รับผลกระทบจากวิกฤตการณ์ที่เกิดขึ้นในขณะนี้ แต่นักลงทุนในตลาดการเงินกังวลว่า อาจจะมีกองทุนอสังหาริมทรัพย์อีกหลายแห่งที่ประกาศระงับการซื้อขายตามมา